ai4bharat/Pralekha huggingface dataset:
ജൽ ശക്തി മന്ത്രാലയം
കുടിവെള്ളത്തിന്റെ ഗുണമേന്മ നിർണയിക്കുന്നതിനുള്ള പോർട്ടബിൾ ഡിവൈസ് കണ്ടുപിടിക്കുന്നതിന്, ഇന്നവേഷൻ ചലഞ്ച്മായി ദേശീയ ജൽ ജീവൻ മിഷൻ
കുടിവെള്ളത്തിന്റെ ഗുണമേന്മ നിശ്ചയിക്കുന്നതിന്, പ്രൊമോഷൻ ഓഫ് ഇൻഡസ്ട്രി ആൻഡ് ഇന്റെർണൽ ട്രേഡ് വകുപ്പുമായി ചേർന്ന് ദേശീയ ജൽ ജീവൻ മിഷൻ, ഇന്നോവേഷൻ ചലഞ്ച് സംഘടിപ്പിക്കുന്നു. വീടുകളിൽ, കുടിവെള്ളത്തിന്റെ ഗുണമേന്മ ചെലവ് കുറഞ്ഞ മാർഗ്ഗത്തിൽ വളരെ എളുപ്പത്തിലും, കൃത്യമായും നിർണയിക്കുന്നതിന് സഹായിക്കുന്ന ഉപകരണം നിർമ്മിക്കുകയാണ് ചലഞ്ചിന്റെ ഉദ്ദേശം.
ജൽ ജീവൻ പദ്ധതി പ്രഖ്യാപിച്ചത് മുതൽ 2020 ഡിസംബർ 23 വരെ, 2.9 കോടി വീടുകൾക്ക് ടാപ് വാട്ടർ കണക്ഷൻ നൽകിക്കഴിഞ്ഞു. ഇതോടെ രാജ്യത്തെ ഗ്രാമീണ ടാപ് വാട്ടർ കണക്ഷനുകളുടെ എണ്ണം 2019 ആഗസ്റ്റിലെ 3.23 കോടി  യിൽ നിന്നും, 6.13 കോടി യായി വർദ്ധിച്ചു. കൂടാതെ 20 ജില്ലകൾ, 425 ബ്ലോക്കുകൾ, 34,000 ഗ്രാമപഞ്ചായത്തുകൾ, 64,000 ഗ്രാമങ്ങൾ എന്നിവിടങ്ങളിലെ എല്ലാ വീടുകളിലും ടാപ് വാട്ടർ കണക്ഷൻ ലഭ്യമാണ്.
ഇന്നവേഷൻ ചലഞ്ചിനെപ്പറ്റി കൂടുതൽ വിവരങ്ങൾക്കും ഓൺലൈനായി അപേക്ഷിക്കുന്നതിനും http://bit.ly/37JpBHv എന്ന ലിങ്കിൽ ക്ലിക്ക് ചെയ്യുക.
പ്രധാനമന്ത്രിയുടെ ഓഫീസ്
ഡോ. ദേവിസിംഗ് ഷെഖാവത്തിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ രാഷ്ട്രപതി ശ്രീമതി പ്രതിഭാ ദേവിസിംഗ് പാട്ടീലിന്റെ ഭർത്താവ് ഡോ. ദേവിസിംഗ് ഷെഖാവത്തിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
“ ഡോ. ദേവിസിംഗ് ഷെഖാവത് ജിയുടെ നിര്യാണത്തിൽ അഗാധമായി ദുഖിക്കുന്നു. എന്റെ ചിന്തകൾ നമ്മുടെ മുൻ രാഷ്ട്രപതി ശ്രീമതി. പ്രതിഭാ പാട്ടീൽ ജിയുടെ കുടുംബത്തോടൊപ്പമാണ് . വിവിധ സാമൂഹിക സേവന പ്രവർത്തനങ്ങളിലൂടെ അദ്ദേഹം സമൂഹത്തിൽ വ്യക്തിമുദ്ര പതിപ്പിച്ചിരുന്നു . ഓം ശാന്തി.”
പ്രധാനമന്ത്രിയുടെ ഓഫീസ്
ഗോവ വിമോചന ദിനത്തില് ഗോവയിലെ ജനങ്ങളെ അഭിവാദ്യം ചെയ്ത് പ്രധാനമന്ത്രി
ഗോവ വിമോചന ദിനത്തില് പ്രധാനമന്ത്രി ശ്രീ നരേന്ദ്ര മോദി ഗോവയിലെ ജനങ്ങളെ അഭിവാദ്യം ചെയ്തു.
ഒരു ട്വീറ്റില് പ്രധാനമന്ത്രി ഇങ്ങനെ കുറിച്ചു, ''ഗോവ വിമോചന ദിനത്തിന്റെ ഈ പ്രത്യേക അവസരത്തില്, ഗോവയിലെ എന്റെ സഹോദരിസഹോദരന്മാര്ക്ക് അഭിവാദ്യങ്ങളും ആശംസകളും. ഗോവയ്ക്കു സ്വാതന്ത്ര്യം നേടാന് കഠിനമായി പ്രയത്നിച്ചവരുടെ ധീരതയെ നാം അഭിമാനത്തോടെ ഓര്ക്കുന്നു. വരും വര്ഷങ്ങളിലും സംസ്ഥാനത്തിനു തുടര്ച്ചയായ പുരോഗതിയുണ്ടാകട്ടെയെന്ന് പ്രാര്ഥിക്കുന്നു.''
സാംസ്കാരിക മന്ത്രാലയം
എംപിമാരുടെ ‘ഹർ ഘർ തിരംഗ’ ബൈക്ക് റാലി ചെങ്കോട്ടയിൽ നിന്ന് ഉപരാഷ്ട്രപതി ഫ്ലാഗ് ഓഫ് ചെയ്തു
ന്യൂ ഡൽഹി: ഓഗസ്റ്റ് 3, 2022
ആസാദി കാ അമൃത് മഹോത്സവത്തിന്റെ സന്ദേശവും ദേശീയ പതാകയുമായുള്ള വൈകാരിക ബന്ധവും ജനങ്ങളിലേക്ക് എത്തിക്കാൻ ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് പാർലമെന്റ് അംഗങ്ങളോടും മറ്റ് തിരഞ്ഞെടുക്കപ്പെട്ട ജനപ്രതിനിധികളോടും ആഹ്വാനം ചെയ്തു.
ചെങ്കോട്ടയിൽ നിന്ന് വിജയ് ചൗക്കിലേക്ക് എംപിമാരുടെ ‘ഹർ ഘർ തിരംഗ’ ബൈക്ക് റാലി ഉപരാഷ്ട്രപതി ഫ്ലാഗ് ഓഫ് ചെയ്തു. രാജ്യത്തെ പൗരന്മാരും ദേശീയ പതാകയും തമ്മിൽ വൈകാരികമായ അടുപ്പം വളർത്തിയെടുക്കുന്നത് ലക്ഷ്യമാക്കിയുള്ള കേന്ദ്ര ഗവൺമെന്റ് സംരംഭമായ ‘ഹർ ഘർ തിരംഗ’യെക്കുറിച്ചുള്ള അവബോധം വർദ്ധിപ്പിക്കുന്നതിനാണ് സാംസ്കാരിക മന്ത്രാലയം റാലി സംഘടിപ്പിച്ചത്. വിവിധ കേന്ദ്രമന്ത്രിമാരും ബൈക്ക് റാലിയിൽ പങ്കെടുത്തു.
ദേശീയ പതാക ഉയർത്തുന്നത്, നമ്മുടെ ദേശീയ മൂല്യങ്ങളായ മൈത്രി, ഐക്യം, സാർവത്രിക സാഹോദര്യം എന്നിവയെ പ്രതിഫലിപ്പിക്കുകയും ഉയർത്തിപ്പിടിക്കുകയും ചെയ്യുന്നതായി ഈ സംരംഭത്തിന് സാംസ്കാരിക മന്ത്രാലയത്തെ അഭിനന്ദിച്ചുകൊണ്ട് ശ്രീ നായിഡു പറഞ്ഞു.
കേന്ദ്രമന്ത്രിമാരായ ശ്രീ പിയൂഷ് ഗോയൽ, ശ്രീ പ്രഹ്ലാദ് ജോഷി, ശ്രീ കിഷൻ റെഡ്ഡി, ശ്രീമതി സ്മൃതി ഇറാനി, ശ്രീ അനുരാഗ് ഠാക്കൂർ, ശ്രീ അർജുൻ റാം മേഘ്വാൾ, ശ്രീമതി മീനാക്ഷി ലേഖി, ശ്രീ വി മുരളീധരൻ എന്നിവരും നിരവധി എംപിമാരും ചടങ്ങിൽ പങ്കെടുത്തു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 184.03 കോടിയിലധികം വാക്സിന് ഡോസുകള്
ഉപയോഗിക്കാത്ത 16.97 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,84,03,90,980
ബാക്കിയുള്ളത്
16,97,30,191
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 184.03 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16.97 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/ കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND --
പ്രധാനമന്ത്രിയുടെ ഓഫീസ്
മുന് രാഷ്ട്രപതി രാംനാഥ് കോവിന്ദിന് പ്രധാനമന്ത്രി ജന്മദിനാശംസകള് നേര്ന്നു
ന്യൂഡല്ഹി : 01 ഒക്ടോബര് 2023
മുന് രാഷ്ട്രപതി ശ്രീ രാംനാഥ് കോവിന്ദിന് പ്രധാനമന്ത്രി ശ്രീ നരേന്ദ്ര മോദി ജന്മദിനാശംസകള് നേര്ന്നു.
'മുന് രാഷ്ട്രപതി ശ്രീ രാംനാഥ് കോവിന്ദ് ജിക്ക് ജന്മദിനാശംസകള് നേർന്നു. അദ്ദേഹത്തിന്റെ മാതൃകാപരമായ നേതൃത്വവും രാഷ്ട്രത്തോടുള്ള അര്പ്പണബോധവും മായാത്ത മുദ്ര പതിപ്പിച്ചു. അദ്ദേഹത്തിന്റെ ജ്ഞാനവും വിനയവും എല്ലായ്പ്പോഴും ജനങ്ങള്ക്കൊപ്പം പ്രതിധ്വനിക്കുന്നു. അദ്ദേഹത്തിന്റെ ദീര്ഘവും ആരോഗ്യകരവുമായ ജീവിതത്തിനായി പ്രാര്ത്ഥിക്കുന്നു',
എക്സില് പ്രധാനമന്ത്രി പോസ്റ്റ് ചെയ്തു.
പ്രധാനമന്ത്രിയുടെ ഓഫീസ്
വ്യോമസേനാ ദിനത്തിൽ ഇന്ത്യൻ വ്യോമസേനയെ പ്രധാനമന്ത്രി അഭിവാദ്യം ചെയ്തു
ഇന്ത്യൻ വ്യോമസേന അംഗങ്ങൾക്കും അവരുടെ കുടുംബങ്ങൾക്കും വ്യോമസേനാ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വ്യോമസേനാ ദിനത്തിൽ നമ്മുടെ വ്യോമസേനാംഗങ്ങൾക്കും അവരുടെ കുടുംബങ്ങൾക്കും അഭിവാദ്യങ്ങൾ. ഇന്ത്യൻ വ്യോമസേന ധൈര്യത്തിന്റെയും ഉത്സാഹത്തിന്റെയും പ്രൊഫഷണലിസത്തിന്റെയും പര്യായമാണ്. രാജ്യത്തെ പ്രതിരോധിക്കുന്നതിലും വെല്ലുവിളികളുടെ സമയത്ത് തങ്ങളുടെ മാനുഷിക മനോഭാവത്തിലൂടെയും അവർ വ്യതിരിക്തരാണ്."
(
സഹകരണ മന്ത്രാലയം
2002ലെ മൾട്ടി സ്റ്റേറ്റ് കോഓപ്പറേറ്റീവ് സൊസൈറ്റീസ്  നിയമപ്രകാരം വിവിധ സംസ്ഥാനങ്ങൾക്കായുള്ള ദേശീയതല സഹകരണ കയറ്റുമതി സൊസൈറ്റിക്കു രൂപംനൽകുന്നതിനു മന്ത്രിസഭയുടെ അംഗീകാരം
പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം, 2002ലെ മൾട്ടി സ്റ്റേറ്റ് കോഓപ്പറേറ്റീവ് സൊസൈറ്റീസ്  നിയമപ്രകാരം, വിവിധ സംസ്ഥാനങ്ങൾക്കായുള്ള ദേശീയതല സഹകരണ കയറ്റുമതി സൊസൈറ്റിക്കു രൂപംനൽകുന്നതിനും പ്രോത്സാഹിപ്പിക്കുന്നതിനും അംഗീകാരം നൽകി. സഹകരണസ്ഥാപനങ്ങളും അനുബന്ധസ്ഥാപനങ്ങളും ഉൽപ്പാദിപ്പിക്കുന്ന എല്ലാ ചരക്കുകളുടെയും സേവനങ്ങളുടെയും കയറ്റുമതി ഏറ്റെടുക്കുന്നതിനുള്ള ‘ഗവണ്മെന്റിന്റെ സർവതോമുഖസമീപനം’ പിന്തുടർന്ന്, കയറ്റുമതിയുമായി ബന്ധപ്പെട്ട നയങ്ങൾ, പദ്ധതികൾ, ഏജൻസികൾ എന്നിവയിലൂടെ, ബന്ധപ്പെട്ട മന്ത്രാലയങ്ങളുടെ, പ്രത്യേകിച്ച് വിദേശകാര്യ മന്ത്രാലയത്തിന്റെയും വാണിജ്യ-വ്യവസായവകുപ്പിന്റെ വാണിജ്യവകുപ്പിന്റെയും, പിന്തുണയോടെയാകുംസൊസൈറ്റിക്കു രൂപംകൊടുക്കുക.
കയറ്റുമതി നടത്തുന്നതിനും പ്രോത്സാഹിപ്പിക്കുന്നതിനുമുള്ള സംഘടനയായി പ്രവർത്തിച്ച്, നിർദിഷ്ട സൊസൈറ്റി സഹകരണമേഖലയിൽനിന്നുള്ള കയറ്റുമതിക്ക് ഊന്നൽ നൽകും. ആഗോളവിപണിയിൽ ഇന്ത്യൻ സഹകരണസംഘങ്ങളുടെ കയറ്റുമതി സാധ്യതകൾ തുറക്കാൻ ഇതു സഹായിക്കും. കയറ്റുമതിയുമായി ബന്ധപ്പെട്ട വിവിധ പദ്ധതികളുടെയും കേന്ദ്രഗവൺമെന്റിന്റെ വിവിധ മന്ത്രാലയങ്ങളുടെ നയങ്ങളുടെയും ആനുകൂല്യങ്ങൾ ‘ഗവണ്മെന്റിന്റെ സർവതോമുഖസമീപനം’ മുഖേന കേന്ദ്രീകൃതമായി ലഭ്യമാക്കുന്നതിനും നിർദിഷ്ട സൊസൈറ്റി സഹകരണസംഘങ്ങളെ സഹായിക്കും. സഹകരണസംഘങ്ങളുടെ സമഗ്ര വളർച്ചാമാതൃകയിലൂടെ “സഹകരണത്തിലൂടെ സമൃദ്ധി” എന്ന ലക്ഷ്യം കൈവരിക്കുന്നതിന് ഇതു സഹായിക്കും. ചരക്കുകളുടെയും സേവനങ്ങളുടെയും കയറ്റുമതിയിലൂടെ മെച്ചപ്പെട്ട വില ലഭ്യമാക്കുന്നതിലൂടെയും മിച്ചസാമഗ്രികൾ വിതരണംചെയ്യുന്നതിലൂടെ ലഭിക്കുന്ന ലാഭവിഹിതം വഴിയും അംഗങ്ങൾക്കു പ്രയോജനംലഭിക്കും.
നിർദിഷ്ട സൊസൈറ്റിവഴിയുള്ള ഉയർന്ന കയറ്റുമതി, വിവിധ തലങ്ങളിൽ സഹകരണസംഘങ്ങളുടെ ചരക്ക്-സേവന ഉൽപ്പാദനം വർധിപ്പിക്കും. അതിലൂടെ സഹകരണമേഖലയിൽ കൂടുതൽ തൊഴിലവസരങ്ങൾ സൃഷ്ടിക്കപ്പെടും. ചരക്കുകളുടെ സംസ്കരണവും അന്താരാഷ്ട്ര നിലവാരവുമായി പൊരുത്തപ്പെടുന്ന സേവനങ്ങൾ മെച്ചപ്പെടുത്തുന്നതും അധിക തൊഴിലവസരങ്ങൾ സൃഷ്ടിക്കും. സഹകരണ ഉൽപ്പന്നങ്ങളുടെ കയറ്റുമതി വർധിക്കുന്നത്, “മേക്ക് ഇൻ ഇന്ത്യ”ക്കു പ്രോത്സാഹനമേകുകയും സ്വയംപര്യാപ്ത ഭാരതത്തിലേക്കു നയിക്കുകയും ചെയ്യും.
-ND-
(Visitor Counter : 71
രാജ്യരക്ഷാ മന്ത്രാലയം
2700 കോടി രൂപയ്ക്കുള്ള പ്രതിരോധ ഉപകരണങ്ങള് വാങ്ങുന്നതിന് അനുമതി
രാജ്യരക്ഷാമന്ത്രി ശ്രീമതി നിര്മ്മലാ സീതാരാമന്റെ അദ്ധ്യക്ഷതയില് ന്യൂഡല്ഹിയില് ഇന്ന് ചേര്ന്ന ഡിഫന്സ് അക്വിസിഷന് കൗണ്സില് യോഗം ഏകദേശം 2700 കോടി രൂപ വിലവരുന്ന പ്രതിരോധ ഉപകരണങ്ങള് വാങ്ങുന്നതിന് അനുമതി നല്കി.
നാവികസേനയിലെവനിതാ ഓഫീസര്മാരായി തിരഞ്ഞെടുക്കപ്പെടുന്നവര് ഉള്പ്പെടെ പരിശീലനത്തിനായുള്ള മൂന്ന് കേഡറ്റ് ട്രെയിനി കപ്പലുകളാണ് അനുമതി ലഭിച്ചവയില് ഒരിനം. ഈ കപ്പലുകള് ദുരന്ത നിവാരണ പ്രവര്ത്തനങ്ങള്, തിരച്ചില് രക്ഷാ പ്രവര്ത്തനങ്ങള്, വൈദ്യസഹായം എത്തിക്കല് മുതലായവയ്ക്ക് ശേഷിയുള്ളവയാണ്.
ND MRD- 147
പ്രധാനമന്ത്രിയുടെ ഓഫീസ്
അന്താരാഷ്ട്ര നേഴ്സസ് ദിനത്തിൽ നേഴ്സിംഗ് ജീവനക്കാരെ പ്രധാനമന്ത്രി നന്ദി അറിയിച്ചു
നേഴ്സുമാരുടെ അന്താരാഷ്ട്ര ദിനത്തിൽ പ്രധാനമന്ത്രി ശ്രീ നരേന്ദ്ര മോദി നേഴ്സിംഗ് ജീവനക്കാരെ നന്ദി അറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"കോവിഡ് -19 നെ നേരിടുന്നതിൽ മുൻപന്തിയിൽ നിൽക്കുന്ന കഠിനാധ്വാനികളായ നേഴ്സിംഗ് ജീവനക്കാരെ നന്ദി അറിയിക്കേണ്ട ദിവസമാണ് അന്താരാഷ്ട്ര നേഴ്സസ് ദിനം. ആരോഗ്യകരമായ ഇന്ത്യയോടുള്ള അവരുടെ കടമ, അനുകമ്പ, പ്രതിബദ്ധത എന്നിവ മാതൃകാപരമാണ്."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 133.17 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 91,456 പേര് ; 561 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.26 ശതമാനം; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.37 % ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ 7,973 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,41,30,768 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,350 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 70 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 29 ദിവസമായി 1 ശതമാനത്തില് താഴെ
ആകെ നടത്തിയത് 65.66 കോടി പരിശോധനകള്.
(Visitor Counter : 116
പ്രധാനമന്ത്രിയുടെ ഓഫീസ്
ഭാരതരത്ന ബാബാസാഹേബ് ഡോ. ഭീംറാവു അംബേദ്കറിന് മഹാപരിനിര്വാണ് ദിനത്തില് പ്രധാനമന്ത്രിയുടെ പ്രണാമം
ഭാരതരത്ന ബാബാസാഹേബ് ഡോ. ഭീംറാവു അംബേദ്കറിന് മഹാപരിനിര്വാണ് ദിനത്തില്പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികള് അര്പ്പിച്ചു. പാര്ലമെന്റില് പ്രധാനമന്ത്രി ബാബാസാഹെബിന് പുഷ്പാഞ്ജലിയും സമര്പ്പിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
''ഭാരതരത്ന ബാബാസാഹേബ് ഡോ. ഭീംറാവു അംബേദ്കറുടെ മഹാപരിനിര്വാണ് ദിനത്തില് അദ്ദേഹത്തിന് പ്രണാമം.''
പ്രധാനമന്ത്രിയുടെ ഓഫീസ്
അരുണാചൽ പ്രദേശിൽ നിന്നുള്ള സഹോദരിമാരുടെ തമിഴ് ദേശഭക്തി ഗാനാലാപനത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
അരുണാചൽ സഹോദരിമാർ സുബ്രഹ്മണ്യ ഭാരതിയുടെ തമിഴ് ദേശഭക്തി ഗാനം ആലപിക്കുന്നത് കണ്ട് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
“ഇത് കാണുന്നതിൽ എനിക്ക് സന്തോഷവും അഭിമാനവും തോന്നുന്നു. ഏക ഭാരതം, ശ്രേഷ്ഠ ഭാരതം എന്ന ചൈതന്യം തമിഴ് പാട്ടിലൂടെ വളർത്തിയ അരുണാചൽ പ്രദേശിൽ നിന്നുള്ള നമ്മുടെ യുവശക്തിയുടെ തിളങ്ങുന്ന താരങ്ങൾക്ക് അഭിനന്ദനങ്ങൾ.
--ND--
(I am delighted and proud to see this. Kudos to these shining stars of our Yuva Shakti from Arunachal Pradesh for furthering the spirit of 'Ek Bharat, Shreshtha Bharat’ by singing in Tamil. https://t.co/XtRSoZf2fG
— Narendra Modi  July 20, 2022
പ്രധാനമന്ത്രിയുടെ ഓഫീസ്
ഹനുമാൻ ജയന്തി ദിനത്തിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
ഹനുമാന്റെ പാദങ്ങളിൽ പ്രണമിച്ചു
ഹനുമാൻ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു ;
"എല്ലാവർക്കും ഹനുമാൻ ജയന്തി ആശംസകൾ നേരുന്നു. ഈ നല്ല വേളയിൽ, ഭഗവാൻ ഹനുമാന്റെ പാദങ്ങളിൽ പ്രണാമം അർപ്പിക്കുന്നു, എല്ലാവരുടെയും ക്ഷേമം ഞാൻ നേരുന്നു."
आप सभी को हनुमान जयंती की ढेरों शुभकामनाएं। इस पावन पर्व पर भगवान हनुमान के चरणों में वंदन के साथ मैं हर किसी के कल्याण की कामना करता हूं।
— Narendra Modi  April 6, 2023
പ്രധാനമന്ത്രിയുടെ ഓഫീസ്
അമേരിക്കന് പ്രസിഡന്റിന്റെയും പ്രഥമ വനിതയുടെയുംഔദ്യോഗികസന്ദര്ശനം
പ്രധാനമന്ത്രി ശ്രീ. നരേന്ദ്ര മോദിയുടെ ക്ഷണംസ്വീകരിച്ച് അമേരിക്കന് പ്രസിഡന്റ്ഡൊണാള്ഡ്ജെ. ട്രംപും പ്രഥമ വനിതമെലാനിയ ട്രംപും ഈ മാസം 24, 25  തീയതികളില്ഔദ്യോഗികമായിഇന്ത്യസന്ദര്ശിക്കും. അമേരിക്കന് പ്രസിഡന്റിന്റെആദ്യഇന്ത്യാസന്ദര്ശനമാണിത്.
സന്ദര്ശനത്തിനിടെ പ്രസിഡന്റ് ട്രംപും, പ്രഥമ വനിതയും ന്യൂഡല്ഹി, ഗുജറാത്തിലെഅഹമ്മദാബാദ്എന്നിവിടങ്ങളില്ഔദ്യോഗിക പരിപാടികളില് പങ്കെടുക്കുകയും, ഇന്ത്യന് സമൂഹത്തിന്റെ പരിച്ഛേദവുമായിആശയവിനിമയം നടത്തുകയുംചെയ്യും.
ഇന്ത്യയുംഅമേരിക്കയും തമ്മിലുള്ള ആഗോള തന്ത്ര പ്രധാന പങ്കാളിത്തംവിശ്വാസം, പരസ്പരം പങ്ക് വയ്ക്കുന്ന മൂല്യങ്ങള്, പരസ്പര ബഹുമാനവും ധാരണയുംഎന്നിവയിലധിഷ്ടിതവുംഇരുരാജ്യങ്ങളിലേയും ജനങ്ങള്ക്കിടയിലെഊഷ്മളത, സൗഹൃദംഎന്നിവകൊണ്ട്അടയാളപ്പെടുത്തുന്നതുമാണ്.പ്രധാനമന്ത്രി മോദിയുടെയും, പ്രസിഡന്റ് ട്രംപിന്റെയും നേതൃത്വത്തിന് കീഴില് ഈ ബന്ധംകൂടുതല്വികസിക്കുകയുംവ്യാപാരം, പ്രതിരോധം, ഭീകരതയെചെറുക്കല്, ഊര്ജ്ജം, മേഖലാഅന്താരാഷ്ട്ര വിഷയങ്ങളിലെഏകോപനം, ജനങ്ങള് തമ്മിലുള്ള ബന്ധംഎന്നിവയടക്കംഎല്ലാമേഖലയിലുംഗണ്യമായ പുരോഗതികൈവരിക്കുകയുംചെയ്തു. ഉഭയകക്ഷി ബന്ധത്തിലെ പുരോഗതിവിലയിരുത്താനും തന്ത്രപ്രധാന പങ്കാളിത്തംകൂടുതല്ശക്തിപ്പെടുത്താനും ഈ സന്ദര്ശനം ഇരുനേതാക്കള്ക്കുംഅവസരം നല്കും.
(AMMRD
പ്രധാനമന്ത്രിയുടെ ഓഫീസ്
ജമ്മു കശ്മീരിലെ ബസ് അപകടത്തിൽ പ്രധാനമന്ത്രി ദുഃഖം രേഖപ്പെടുത്തി; പി എം എൻ ആർ എഫിൽ നിന്നും സഹായധനം പ്രഖ്യാപിച്ചു
ജമ്മു കാശ്മീരിൽ ഉണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് ധനസഹായം നൽകുമെന്ന് ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ജമ്മു കശ്മീരിലെ ബസ് അപകടത്തിൽ ദുഃഖം പ്രകടിപ്പിച്ച് പ്രധാനമന്ത്രി നരേന്ദ്രമോദി, മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപ വീതവും നൽകും."
PIB Headquarters
മേജര് ജനറല് അനൂപ് കുമാര് സൈനിക് സ്കൂള് സന്ദര്ശിച്ചു
കഴക്കൂട്ടം സൈനിക സ്കൂളിലെ പൂര്വ്വവിദ്യാര്ത്ഥിയും കേരള-ലക്ഷദ്വീപ് മേഖലാ എന്.സി.സി അഡീഷണല് ഡയറക്ടര് ജനറലും സ്കൂള് ലോക്കല് ബോര്ഡ് അഡ്മിനിസ്ട്രേഷന് അംഗവുമായ മേജര് ജനറല് അനൂപ് കുമാര്. വി കഴക്കൂട്ടം സൈനികസ്കൂള് ഇന്ന് സന്ദര്ശിച്ചു.
കഴക്കൂട്ടം സൈനിക സ്കൂളില് എത്തിയ എയര്മാര്ഷലിനെ സ്കൂള് പ്രിന്സിപ്പല് കേണല്എ.രാജീവ്സ്വീകരിക്കുകയും എന്.സി.സി കേഡറ്റുകള് ഗാര്ഡ് ഓഫ് ഓണര് നല്കുകയു ംചെയ്തു. തുടര്ന്ന് സൈനികസ്കൂള് സ്ഥാപകനായ ശ്രീ.വി.കെ.കൃഷ്ണമേനോന്റെ പ്രതിമയില് പുഷ്പ്പാര്ചന നടത്തുകയും, രാജ്യത്തിന് വേണ്ടി വീരമൃത്യുവരിച്ച പൂര്വ്വവിദ്യാര്ത്ഥികളുടെ ഓര്മ്മയ്ക്കായി സ്മൃതിമണ്ഡപത്തില്ആദരാഞ്ജലിഅര്പ്പിക്കുകയുംചെയ്തു.
സ്കൂള് ആഡിറ്റോറിയത്തില് നടന്ന പ്രത്യേക അസംബ്ളിയില് കേഡറ്റുകളെ അഭിസംബോധന ചെയ്തു സംസാരിച്ച മേജര് ജനറല് സ്കൂളിന്റെ മഹത്തായ പാരമ്പര്യം നിലനിര്ത്താനും കൂടുതല് പേര് പ്രതിരോധ സേനയില് ചേരാന് മുന്നോട്ട്വരണമെന്നുംഅദ്ദേഹംഅഭ്യര്ത്ഥിച്ചു.
(Visitor Counter : 10
പ്രധാനമന്ത്രിയുടെ ഓഫീസ്
കേവാദിയ,ഒരു ആഗോള വിനോദ സഞ്ചാര കേന്ദ്രമായി ഉയർന്നുവരുന്നു: പ്രധാനമന്ത്രി.
ഗുജറാത്തിലെ കേവാദിയാ ഇന്ന്,ഒരു ഉൾനാടൻ പ്രദേശത്തെ ബ്ലോക്ക് മാത്രമല്ല, വിനോദസഞ്ചാരികളെ ആകർഷിക്കുന്ന ഒരു ആഗോള കേന്ദ്രമായി മാറിയിട്ടുണ്ടെന്ന് പ്രധാനമന്ത്രി. കെവാദിയയെ രാജ്യത്തെ 8 പ്രദേശങ്ങളുമായി ബന്ധിപ്പിക്കുന്ന ട്രെയിനുകളുടെ ഫ്ലാഗ് ഓഫ് ചടങ്ങ് ഉദ്ഘാടനം ചെയ്യുകയായിരുന്നു അദ്ദേഹം. ഗുജറാത്തിലെ ചില റെയിൽവേ പദ്ധതികളും പ്രധാനമന്ത്രി വീഡിയോ കോൺഫറൻസിലൂടെ ഉദ്ഘാടനം ചെയ്തു.
കേവാദിയയുടെ വികസന പ്രവർത്തനങ്ങൾ തുടരുകയാണെന്നും ഇവിടത്തെ ഏകതാ പ്രതിമ, അമേരിക്കയിലെ സ്വാതന്ത്ര്യ പ്രതിമയെക്കാൾ പോലും കൂടുതൽ ആൾക്കാരെ ആകർഷിക്കുന്നതായും അദ്ദേഹം പറഞ്ഞു.
ഏകതാ പ്രതിമ രാജ്യത്തിന് സമർപ്പിച്ചതിനു ശേഷം ഇതുവരെ 50 ലക്ഷത്തോളം പേർ സന്ദർശനം നടത്തിയിട്ടുണ്ട്.കൊറോണക്കാലത്ത് അടച്ചി ട്ടതിനുശേഷം ഇപ്പോൾ സന്ദർശകർക്കായി തുറന്നു കൊടുത്തിട്ടുള്ളതായും അദ്ദേഹം പറഞ്ഞു. യാത്രാസൗകര്യങ്ങൾ വർദ്ധിക്കുമ്പോൾ പ്രതിദിനം ഒരു ലക്ഷത്തോളം സന്ദർശകർ കേവാദിയയിൽ എത്തുമെന്നാണ് പ്രതീക്ഷിക്കപ്പെടുന്നത്. പരിസ്ഥിതി സംരക്ഷിച്ചുകൊണ്ട് സമ്പദ്വ്യവസ്ഥയുടെ ആസൂത്രിത വികസനത്തിനുള്ള ഏറ്റവും മികച്ച ഉദാഹരണമാണ് കെവാദിയ എന്നും പ്രധാനമന്ത്രി പറഞ്ഞു.
പ്രാരംഭഘട്ടത്തിൽ കേവാദിയയെ ഒരു വിനോദസഞ്ചാരകേന്ദ്രമായ പ്രഖ്യാപിച്ചപ്പോൾ അതൊരു ദിവാസ്വപ്നം ആയാണ് പലരും കണക്കാക്കിയിരുന്നത്. റോഡ് സൗകര്യം, റെയിൽവേ, വിനോദസഞ്ചാരികൾക്ക് ഉള്ള താമസസൗകര്യം തെരുവ് വിളക്കുകൾ ഒന്നുമില്ലാതെ ഇത് സാധ്യമാകുമോ എന്ന കാര്യത്തിൽ ഉണ്ടായിരുന്ന ആശങ്കയ്ക്ക് ഒരു യുക്തി ഉണ്ടായിരുന്നു. എന്നാൽ ഇന്ന്, എല്ലാ സൗകര്യങ്ങളോടും കൂടിയ ഒരു സമ്പൂർണ്ണ കുടുംബ വിനോദ സഞ്ചാര കേന്ദ്രമായി ഇവിടം മാറിയിരിക്കുന്നു. ഏകതാ പ്രതിമ, സർദാർ സരോവർ, സർദാർ പട്ടേൽ സുവോളജിക്കൽ പാർക്ക്, ആരോഗ്യ വനം, ജംഗിൾ സഫാരി,പോഷൺ പാർക്ക് എന്നിവ ഇവിടത്തെ ചില പ്രധാന ആകർഷണ കേന്ദ്രങ്ങളാണ്
. ഗ്ലോ ഗാർഡൻ, ഏകത ബോട്ട്, ജലകായിക വിനോദങ്ങൾ എന്നിവ ഇവിടെയുണ്ട്. വിനോദസഞ്ചാര സാധ്യത വർധിക്കുന്നതിനാൽ ആദിവാസി യുവാക്കൾക്കും പ്രാദേശിക ജനങ്ങൾക്കും കൂടുതൽ തൊഴിലവസരങ്ങളും ആധുനിക സൗകര്യങ്ങളും ലഭ്യമാകുന്നുണ്ടെന്നും പ്രധാനമന്ത്രി പറഞ്ഞു. ഏകതാ മാളിൽ പ്രാദേശിക കരകൗശല വസ്തുക്കൾ ക്ക് പുതിയ സാധ്യതകളുണ്ട്. ആദിവാസി ഗ്രാമങ്ങളിലെ ഇരുന്നൂറോളം മുറികൾ ഹോം സ്റ്റേ സൗകര്യമായി വികസിപ്പിച്ചിട്ടുണ്ട് എന്നും പ്രധാനമന്ത്രി ചൂണ്ടിക്കാട്ടി.
വളരുന്ന വിനോദസഞ്ചാര സാധ്യത കണക്കിലെടുത്ത് വികസിപ്പിച്ച കെവാദിയ റെയിൽവേ സ്റ്റേഷനെക്കുറിച്ച് പ്രധാനമന്ത്രി പറഞ്ഞു. ഇവിടെ ആദിവാസി കലാ ഗ്യാലറി, ഏകത പ്രതിമ ഒറ്റനോട്ടത്തിൽ കാണാൻ കഴിയുന്ന വീക്ഷണ ഗ്യാലറി എന്നിവയുണ്ട്.
ലക്ഷ്യ കേന്ദ്രീകൃതമായ പ്രവർത്തനങ്ങളിൽ ഏർപ്പെടുന്ന ഇന്ത്യൻ റെയിൽവേയെ പ്രധാനമന്ത്രി അഭിനന്ദിച്ചു. റെയിൽവേ, പാരമ്പര്യമായ യാത്ര, ചരക്ക് ഗതാഗത സേവനത്തിന് പുറമേ,ഇപ്പോൾ വിനോദസഞ്ചാര കേന്ദ്രങ്ങളിലും മതപരമായ സ്ഥലങ്ങളിലും നേരിട്ട് കണക്റ്റിവിറ്റി സൗകര്യമൊരുക്കുന്നുണ്ട്. ആകർഷകമായ വിസ്ത ഡോo കോച്ചുകളുള്ള അഹമ്മദാബാദ് - കേവാദിയാ ജനശതാബ്ദി ഉൾപ്പെടെ പല ട്രെയിനുകളെ പറ്റി അദ്ദേഹം പരാമർശിച്ചു.
തെരഞ്ഞെടുപ്പ് പരിപാലനത്തിനും ഭരണക്രമത്തിനുമായി നമീബയിലെ തെരഞ്ഞെടുപ്പ് കമ്മിഷനും  പനാമയിലെ ഇലക്ഷന് ട്രിബ്യൂണലുമായി ഇന്ത്യ ധാരണാപത്രത്തില് ഏര്പ്പെടുന്നതിന് പ്രധാനമന്ത്രിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പ്രധാന സവിശേഷതകള്:
തെരഞ്ഞെടുപ്പ് പരിപാലനം/ഭരണം എന്നിവയിലെ സഹകരണം പ്രോല്സാഹിപ്പിക്കുന്നതിനള്ള വ്യവസ്ഥകളാണ് ധാരണാപത്രത്തില് ഉള്പ്പെട്ടിട്ടുള്ളത്. തെരഞ്ഞെടുപ്പ് പ്രക്രിയകളിലെ സംഘടനാ സാങ്കേതിക വികസനം എന്നീ മേഖലകളിലെ അറിവുകളുടെയും പരിചയത്തിന്റെയും വിനിമയം പ്രോത്സാഹിപ്പിക്കുക, വിവരങ്ങള് കൈമാറുന്നതിന് സഹായിക്കുക, സ്ഥാപന ശാക്തീകരണം, കാര്യശേഷി സൃഷ്ടിക്കല്, ജോലിക്കാരുടെ പരിശീലനം. നിരന്തരകൂടിക്കാഴ്ചകള് നടത്തല് തുടങ്ങിയവയൊക്കെയാണ് ഇതിലുള്ളത്.
നേട്ടം
ധാരണാപത്രം നമീബിയയിലെ തെരഞ്ഞെടുപ്പ് കമ്മിഷനും പനാമയിലെ ഇലക്ട്രറല് ട്രൈബ്യൂണലിനും സാങ്കേതിക സഹകരണം/ശേഷി സഹായം എന്നിവ നല്കുന്നതിനുള്ള ഉഭയകക്ഷി സഹകരണം പ്രോത്സാഹിപ്പിക്കും. തെരഞ്ഞെടുപ്പ് പരിപാലനം, ഭരണം, ബന്ധപ്പെട്ട രാജ്യങ്ങളില് തെരഞ്ഞെടുപ്പ് നടപ്പാക്കുന്നതിനുള്ള സഹായം നല്കല് എന്നിവയും ഇത് ലക്ഷ്യമാക്കുന്നുണ്ട്. ഇത് ഇന്ത്യയുടെ അന്താരാഷ്ട്ര ബന്ധങ്ങളെ കൂടുതല് ശക്തിപ്പെടുത്തും.
പശ്ചാത്തലം.
ബന്ധപ്പെട്ട കക്ഷികളുമായി ധാരണാപത്രം ഒപ്പിട്ടുകൊണ്ട് തെരഞ്ഞെടുപ്പ് കമ്മിഷന് തെരഞ്ഞെടുപ്പ് വിഷയങ്ങളിലും തെരഞ്ഞെടുപ്പ് പ്രക്രിയയിലും ലോകത്തിലങ്ങളോമിങ്ങോളം ചില രാജ്യങ്ങളും ഏജന്സികളുമായി സഹകരിക്കുന്നുണ്ട്. നമ്മുടെ തെരഞ്ഞെടുപ്പ് കമ്മിഷന് എന്നത് ലോകത്തെ ഏറ്റവും വലിയ തെരഞ്ഞെടുപ്പ് പ്രക്രിയ നടത്തുന്ന ഭരണഘടനാപരമായ ഒരു സ്ഥാപനമാണ്. സാമൂഹിക-സാമ്പത്തിക പശ്ചാലത്തലങ്ങളില് വ്യത്യസ്തരായ 85 കോടി ജനങ്ങളെ പങ്കെടുപ്പിച്ചുകൊണ്ട് രാജ്യത്ത് തെരഞ്ഞെടുപ്പ് നടത്തുകയെന്നത് കമ്മിഷന്റെ ചുമതലയാണ്. ഇന്ത്യയുടെ വിജയം ലോകത്തെ ഒട്ടുമിക്ക ജനാധിപത്യ സംവിധാനങ്ങളുടെയൂം ശ്രദ്ധപിടിച്ചുപറ്റിയിട്ടുണ്ട്.
ഉദ്യമത്തിലെ ഈ മികവുമൂലം വിദേശ തെരഞ്ഞെടുപ്പ് സംവിധാനങ്ങളില്നിന്ന് തെരഞ്ഞെടുപ്പ് വിഷയങ്ങളിലെയും അതുമായി ബന്ധപ്പെട്ട കാര്യങ്ങളുടെയും ഉഭയകക്ഷി സഹകരണത്തിന് തെരഞ്ഞെടുപ്പ് കമ്മിഷന് നിരവധി നിര്ദേശങ്ങള് ലഭിക്കുന്നുണ്ട്. നമീബിയിയിലെ തെരഞ്ഞെടുപ്പ് കമ്മിഷനുമായും പനാമയിലെ തെരഞ്ഞെടുപ്പ് ട്രിബ്യൂണലുമായും തെരഞ്ഞെടുപ്പ് പ്രക്രിയ ഭരണം എന്നിവയിലെ സഹകരണത്തിനായുള്ള ധാരണാപത്രത്തില് ഒപ്പിടുന്നതിനായുള്ള നിര്ദേശം തെരഞ്ഞെടുപ്പ് കമ്മിഷന് നിയമ നീതി മന്ത്രാലയത്തിനും ലെജിസ്ലേറ്റീവ് ഡിപ്പാര്ട്ട്മെന്റിനുംസമര്പ്പിച്ചിരുന്നു.
പ്രധാനമന്ത്രിയുടെ ഓഫീസ്
ഹൈദരാബാദിലെയും സെക്കന്തരാബാദിലെയും റെയിൽ ശൃംഖല വിപുലീകരണത്തെ പ്രധാനമന്ത്രി പ്രശംസിച്ചു
ഹൈദരാബാദിലും സെക്കന്തരാബാദിലും 90 കിലോമീറ്റർ വരെ എംഎംടിഎസ് റെയിൽ ശൃംഖല വിപുലീകരിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ദക്ഷിണ- മദ്ധ്യ റെയിൽവേയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
ഇത് ഹൈദരാബാദ്, സെക്കന്തരാബാദ്, സമീപ പ്രദേശങ്ങളിലെ ജനങ്ങൾക്ക് പ്രയോജനം ചെയ്യും.
ആരോഗ്യ, കുടുംബക്ഷേമ മന്ത്രാലയം
കേന്ദ്രഗവണ്മെന്റ് സംസ്ഥാനങ്ങള്ക്ക് സൗജന്യമായി വിതരണം ചെയ്തത് 2 കോടിയിലധികം എന് 95 മാസ്കുകളും ഒരു കോടിയിലധികം പിപിഇകളും
(ന്യൂഡല്ഹി, 03 ജൂലൈ 2020
കോവിഡ് 19 പ്രതിരോധത്തിനും നിയന്ത്രണത്തിനുമായി കേന്ദ്രഗവണ്മെന്റ് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കുമൊപ്പം ചേര്ന്നാണ് പ്രവര്ത്തിക്കുന്നത്. മഹാമാരിയെ തടയുന്നതിനായി ആരോഗ്യമേഖലയില് അടിസ്ഥാനസൗകര്യവികസനത്തിന് നടപടികള് സ്വീകരിക്കുകയാണ് കേന്ദ്ര ഗവണ്മെന്റ്. വര്ധിച്ചുവരുന്ന ആവശ്യം കണക്കിലെടുത്ത് തദ്ദേശീയമായി സുരക്ഷാ ഉപകരണങ്ങള് നിര്മ്മിക്കുന്നതിന് കേന്ദ്ര ആരോഗ്യ - കുടുംബക്ഷേമ മന്ത്രാലയം, ടെക്സ്റ്റൈല്സ് മന്ത്രാലയം, ഫാര്മസ്യൂട്ടിക്കല്സ് മന്ത്രാലയം, ഡിആര്ഡിഒ തുടങ്ങിയവ പ്രോത്സാഹനം നല്കിയിരുന്നു. ആഭ്യന്തര വ്യവസായ മേഖലയും ഈ കാലയളവില് അവശ്യ മെഡിക്കല് ഉപകരണങ്ങള് പിപിഇ, എന് 95 മാസ്കുകള്, വെന്റിലേറ്ററുകള് തുടങ്ങിയവ നിര്മ്മിക്കാനും വിതരണം ചെയ്യാനും പ്രോത്സാഹനം നല്കിയിരുന്നു.'ആത്മനിഭര് ഭാരത്', 'മേക്ക് ഇന് ഇന്ത്യ' എന്നിവയുടെ ഭാഗമായി തദ്ദേശീയമായി ഉല്പ്പാദനം വര്ധിപ്പിക്കുകയും ചെയ്തു.
2020 ഏപ്രില് 1 മുതല് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കുമായി 2.02 കോടിയിലധികം എന് 95 മാസ്കുകളും 1.18 കോടിയിലധികം പിപിഇ കിറ്റുകളും കേന്ദ്ര ഗവണ്മെന്റ് സൗജന്യമായി വിതരണം ചെയ്തു. കൂടാതെ 6.12 കോടിയിലധികം ഹൈഡ്രോക്സിക്ലോറോക്വിന് ഗുളികകളും വിതരണം ചെയ്തു.
ഇതുകൂടാതെ, ഇതുവരെ 11,300 'മേക്ക് ഇന് ഇന്ത്യ' വെന്റിലേറ്ററുകളും കേന്ദ്രം സംസ്ഥാനങ്ങള്ക്ക് നല്കി. അതില് 6154 വെന്റിലേറ്ററുകള് ഇതിനകം വിവിധ ആശുപത്രികളില് എത്തിച്ചിട്ടുണ്ട്. കോവിഡ് ഐസിയുകളില് വെന്റിലേറ്ററുകളുടെ ലഭ്യതയിലെ വലിയ അന്തരം നികത്താന് ഇതിനാകും. 1.02 ലക്ഷം ഓക്സിജന് സിലിണ്ടറുകളും ആരോഗ്യ കുടുംബക്ഷേമ മന്ത്രാലയം വിതരണം ചെയ്തു. അതില് 72,293 എണ്ണം ആശുപത്രികളിലെ ഓക്സിജന് നല്കാന് സൗകര്യമുള്ള കിടക്കകള്ക്കായാണ് ഉപയോഗിക്കുക.
ഡല്ഹിയില് ഇതുവരെ 7.81 ലക്ഷം പിപിഇകളും 12.76 ലക്ഷം എന് 95 മാസ്കുകളും വിതരണം ചെയ്തു. 11.78 ലക്ഷം പിപിഇകളും 20.64 എന് 95 മാസ്കുകളും മഹാരാഷ്ട്രയിലും, 5.39 ലക്ഷം പിപിഇകളും 9.81 ലക്ഷം എന് 95 മാസ്കുകളും തമിഴ്നാട്ടിലും വിതരണം ചെയ്തു.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആഭ്യന്തരകാര്യ മന്ത്രാലയം
ഒഡിഷയിലും പശ്ചിമ ബംഗാളിലും ഉം-പുന് ചുഴലിക്കാറ്റ് നാശം വിതച്ച പ്രദേശങ്ങളിലെ രക്ഷാ- ദുരിതാശ്വാസ പ്രവര്ത്തനങ്ങള് വിലയിരുത്തി എന് സി എം സി
. അവലോകന യോഗത്തില് ക്യാബിനറ്റ് സെക്രട്ടറി ശ്രീ. രാജീവ് ഗൗബ അധ്യക്ഷനായി.
കേന്ദ്ര കാലാവസ്ഥാ വകുപ്പിന്റെ കൃത്യമായ അറിയിപ്പും നാഷണല് ഡിസാസ്റ്റര് റെസ്പോണ്സ് ഫോഴ്സിന്റെ  കാലേക്കൂട്ടിയുള്ള ഇടപെടലും ജനങ്ങളെ പ്രദേശത്തു നിന്നും ഒഴിപ്പിക്കാന് സഹായിച്ചതായി ഇരു സംസ്ഥാനങ്ങളിലെയും ചീഫ് സെക്രട്ടറിമാര് പറഞ്ഞു. പശ്ചിമ ബംഗാളില് നിന്ന് അഞ്ചുലക്ഷം പേരെയും ഒഡിഷയില് നിന്ന് രണ്ടു ലക്ഷം പേരെയുമാണ് മാറ്റിപ്പാര്പ്പിച്ചത്. ഇത് മരണസംഖ്യ കുറയ്ക്കാന് സഹായിച്ചു. 1999ല് ഒഡിഷയെ ബാധിച്ച സൂപ്പര് സൈക്ലോണിന്റെ തീവ്രതയോട് അടുത്തു നില്ക്കുന്നതാണ് ഉം-പുന് ചുഴലിക്കാറ്റും. 1999ല് വ്യാപക നാശമാണ് ഉണ്ടായത്.
പശ്ചിമ ബംഗാളില്, പ്രത്യേകിച്ച് കൊല്ക്കത്തയില്, സ്ഥിതി നിയന്ത്രണത്തിലാക്കാന് എന് ഡി ആര് എഫ് കൂടുതല് സംഘങ്ങളെ വിന്യസിക്കും. ദുരിതത്തിലായ ജനങ്ങള്ക്ക് ആവശ്യമായ ഭക്ഷ്യധാന്യങ്ങള് ഉറപ്പാക്കുമെന്ന് എഫ് സി ഐയും അറിയിച്ചിട്ടുണ്ട്.
ഊര്ജ മന്ത്രാലയവും ടെലി കമ്യൂണിക്കേഷന് വകുപ്പും ഇരു സംസ്ഥാനങ്ങളിലെയും സേവനങ്ങള് അതിവേഗം പുനഃസ്ഥാപിക്കും. നാശനഷ്ടങ്ങള് ഏറെ നേരിട്ട റെയില്വെയും എത്രയും വേഗം പ്രവര്ത്തനം പുനരാരംഭിക്കാനുള്ള നീക്കത്തിലാണ്.
കൃഷി, വൈദ്യുതി, ടെലി കമ്യൂണിക്കേഷന് മേഖലകളില് ചുഴലിക്കാറ്റ് കാര്യമായ നാശനഷ്ടമുണ്ടാക്കിയതായി പശ്ചിമ ബംഗാള് അറിയിച്ചു. കാര്ഷിക മേഖലയെയാണ് പ്രധാനമായും ചുഴലിക്കാറ്റ് ബാധിച്ചതെന്ന് ഒഡിഷ വ്യക്തമാക്കി.
രക്ഷാപ്രവര്ത്തനവും പുനരുദ്ധാരണ പ്രവര്ത്തനങ്ങളും അവലോകനം ചെയ്ത കാബിനറ്റ് സെക്രട്ടറി, കേന്ദ്ര മന്ത്രാലയങ്ങളോടും ഏജന്സികളോടും ഒഡിഷ, പശ്ചിമ ബംഗാള് സംസ്ഥാന സര്ക്കാരുകളുമായി അടുത്ത ബന്ധം പുലര്ത്തണമെന്ന് ആവശ്യപ്പെട്ടു. വേണ്ട സഹായങ്ങള് പെട്ടെന്ന് എത്തിക്കണമെന്നും അദ്ദേഹം നിര്ദേശിച്ചു. കെടുതിയുടെ കണക്കു വിലയിരുത്തുന്നതിനും റിപ്പോര്ട്ട് സമര്പ്പിക്കുന്നതിനും ആഭ്യന്തര മന്ത്രാലയം പ്രത്യേക സംഘങ്ങളെ നിയോഗിക്കും.
പ്രധാനമന്ത്രിയുടെ ഓഫീസ്
കേഡറ്റ് അണ്ടർ 17 ലോക ഗുസ്തി ചാമ്പ്യൻഷിപ്പിലെ മികച്ച പ്രകടനത്തിന് ഇന്ത്യൻ ഗുസ്തി സംഘത്തെ പ്രധാനമന്ത്രി അഭിനന്ദിച്ചു
ഇറ്റലിയിലെ റോമിൽ നടന്ന കേഡറ്റ്  ലോക ഗുസ്തി ചാമ്പ്യൻഷിപ്പിലെ മികച്ച പ്രകടനത്തിന് ഇന്ത്യൻ അണ്ടർ 17 ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
32 വർഷത്തിന് ശേഷം 7 സ്വർണവും  14 മെഡലുകളും ഗ്രീക്കോ റോമനിൽ ഒരു സ്വർണവുമായി, കേഡറ്റ്  ലോക ഗുസ്തി ചാമ്പ്യൻഷിപ്പിൽ ഇന്ത്യയുടെ പ്രകടനം എക്കാലത്തെയും മികച്ചതാണ്. ഇന്ത്യയും ഒന്നാമതെത്തി. മെഡലുകളുടെ എണ്ണം. നമ്മുടെ സംഘത്തിന് അഭിനന്ദനങ്ങൾ."
(--ND--